el el el el en el el el el el el el el el el el el el el el de el el el el el el el el el el el el el el el el el el el el el el el el el el el el el el el de el el el zh el oc el en el el el el de el el en de el el el el el el el el el el el el el el el de el de el el el el el el de el el el el de el el el el de el el el el lt el el en el el el el el
Με την αριστοτεχνική γραφή του, ο Bernhard Schlink διερευνά την αρχέγονη ανάγκη του ανθρώπου που λέγεται ψέμα.
Το βιβλίο ανήκει στη σειρά
Από τον πολυβραβευμένο συγγραφέα του Διαβάζοντας στη Χάννα.
Σχέδια και βλέψεις, ερωτικές προσδοκίες, επιθυμίες – τι είναι αυταπάτη και τι πραγματικό; Τι απομένει όταν διαλύεται η αυταπάτη; Ίσως η προσφυγή σε μια νέα. Γιατί η ζωή είναι ανυπόφορη χωρίς ζωτικά ψέματα.
Το ψέμα είναι το νήμα που συνδέει αυτές τις ιστορίες, το ψέμα με το οποίο επιλέγουμε να ζήσουμε και η συνταρακτική αποκάλυψή του.
Το ψέμα και η αλήθεια φορτίζουν διαφορετικές, καμιά φορά κι αντίθετες, αντιλήψεις της πραγματικότητας. Δεν μπορείς εύκολα ν’ αποφασίσεις πάντα τι είναι ψέμα και τι αλήθεια. Ο ψεύτης τελικά πείθει τον εαυτό του και τους άλλους, μόνο αν ο ίδιος πιστεύει τα ψέματά του και νιώθει αδικημένος όταν τον αποκαλούν ψεύτη. Όποιος δεν μπορεί να πει ψέματα δεν ξέρει τι θα πει αλήθεια, λέει ο Ζαρατούστρα του Νίτσε. Γι’ αυτόν οι αλήθειες δεν ήταν άλλο παρά αυταπάτες που ο απατηλός χαρακτήρας τους είχε λησμονηθεί.
Ο Schlink πιστεύει στη δυνατότητα διαχωρισμού της αλήθειας από το ψέμα. Το διαπιστώσαμε αυτό τόσο όταν καταπιάστηκε με το ναζιστικό παρελθόν στο best seller Διαβάζοντας στη Χάννα, όσο και στο μυθιστόρημα για τη RAF, Το Σαββατοκύριακο. Σε επτά παραλλαγές παρουσιάζει την αυταπάτη ως αυταπάτη. Το ψέμα καταστρέφει τη μία μετά την άλλη σχέσεις ή ολόκληρες ζωές – εκτός κι αν οι πρωταγωνιστές καταφέρουν να κάνουν έγκαιρα στροφή προς την αλήθεια.
Πρόκειται, λοιπόν,  για απολογισμούς ζωής. Ο Schlink αφηγείται με ευαισθησία και αυτοσυγκράτηση. Με τη νηφάλια και άμεση γλώσσα του καταφέρνει να μας αγγίξει και να κερδίσει τη συμμετοχή μας. Ξέρει καλά τη δουλειά του. Η οικονομία των αφηγηματικών μέσων είναι η δύναμή του και στα διηγήματα αυτά γίνεται πιο εμφανής απ’ ό,τι στα μυθιστορήματά του.
Jörg Magenau, Süddeutsche Zeitung
Μέσα από ένα πλέγμα από απάτες, μισές αλήθειες, μεγαλύτερα και μικρότερα ψέματα ο Schlink αφήνει τον αναγνώστη να βρει το δρόμο προς τη –συχνά μόνο υποτιθέμενη– αλήθεια. Ένα θαυμάσιο βιβλίο για το καλοκαίρι που σε προδιαθέτει να στοχαστείς.
Sonja Kolb, DAPD – Deutscher Auslands-Depeschendienst, 5-8-2010
«Τελειώνουν οι ημέρες της απληστίας»
συνέντευξη του συγγραφέα Μπέρνχαρντ Σλινκ (Το Βήμα, 28/8/11)
«Είναι τεράστιο βάρος να είσαι Γερμανός»
Συνέντευξη του Bernhard Schlink στο «Guardian»
ΑΛΛΑ ΒΙΒΛΙΑ ΑΠΟ ΤΗΝ ΙΔΙΑ ΣΕΙΡΑ
Από τη Δευτέρα 26/3/2018 το βιβλίο του Βernhard Schlink Διαβάζοντας στη Χάννα κυκλοφορεί σε επετειακή έκδοση για τα 20 έτη επιτυχημένης κυκλοφορίας του (1998-2018) στην Ελλάδα από τις Εκδόσεις Κριτική ...
Στις Ερωτικές αποδράσεις ο Μπέρνχαρντ Σλινκ, συγγραφέας του παγκόσμιου μπεστ σέλερ Διαβάζοντας στη Χάννα διατηρεί το άμεσο και κοφτό στιλ γραφής, και μας οδηγεί σε αποδράσεις στο συναίσθημα, και στο ...
Ο Γκέοργκ Πόλγκερ αφήνει το δικηγορικό του γραφείο στην Καρλσρούη για να ζήσει μια διαφορετική ζωή στη Νότια Γαλλία. Η γοητευτική φύση της είναι, όμως, το μόνο φιλόξενο στοιχείο στη ...
Copyright © 2013-2022 Εκδόσεις ΚΡΙΤΙΚΗ Α.Ε.
Επιστημονικά βιβλία, για φοιτητές, για καθηγητές, online βιβλιοπωλείο.
Με την επιφύλαξη παντός δικαιώματος.
Πολιτική Ασφαλείας Προσωπικών Δεδομένων
Χρησιμοποιούμε Cookies στο ιστότοπο μας, με στόχο να σας προσφέρουμε την καλύτερη δυνατή εμπειρία περιήγησης. Αν δεν θέλετε να λαμβάνετε cookies θα πρέπει να αλλάξετε τις σχετικές ρυθμίσεις στον browser που χρησιμοποιείτε. Αν συνεχίσετε χωρίς να αλλάξετε τις ρυθμίσεις στον browser σας, υποθέτουμε ότι συμφωνείτε να λαμβάνετε cookies μέσω του site μας. Μάθετε περισσότερα.Κατάλαβα